stanford-oval/wikipedia huggingface dataset:
HIV
HIV yhteiskunnallisena ilmiönä > HI-viruksen rikollinen levittäminen

HI-viruksen tarkoituksellinen levittäminen on suhteellisen tuore ilmiö, mutta siitä on ehditty antaa tuomioita useissa maissa.
Tunnettuja tapauksia Suomessa ovat olleet Steven Thomas ja George Kings. Molemmat olivat HI-viruksestaan tietoisina harrastaneet useiden naispuolisten henkilöiden kanssa suojaamatonta seksiä. He saivat ehdottomat vankeusrangaistuksensa muun muassa törkeistä pahoinpitelyistä.
Suomen oikeuskäytäntöä HI-viruksen levittämisestä ja tartunnan ilmoittamatta jättämisestä on kritisoitu, koska nykyaikainen estolääkitys pitää HI-viruksen tarttumistodennäköisyyden mitättömänä.
Ulkomailla tapauksia ovat muun muassa:
Johnson Aziga sai Kanadassa murhasyytteen harjoitettuaan suojaamatonta seksiä ainakin 12 naisen kanssa kertomatta heille HIV-tartunnastaan. Seitsemän naisista todettiin myöhemmin HIV-positiivisiksi.
Anthony Whitfield tuomittiin Yhdysvalloissa 2004.
AIDS-denialismi ja salaliittoteoriat

AIDS-denialismilla tarkoitetaan näennäistiedettä, jossa kiistetään HIV-infektion ja AIDSin yhteys. Jotkut denialistit myöntävät HI-viruksen olemassaolon, mutta osa kiistää sen. AIDS-denialismilla on ollut kannattajia etenkin Etelä-Afrikassa, jossa sen on arvioitu aiheuttaneen jopa satojatuhansia kuolemia. Kuuluisia kannattaja ovat muun muassa Peter Duesberg ja Kary Mullis.
AIDS-denialismi ja salaliittoteoriat > Rokoteteoriat

Yhdysvalloissa on epidemian alkuperäksi arveltu 1950-luvun poliorokotuskampanjoita. Kirjailija Edward Hopperin teoksessa The River esitettiin, että HIV sai alkunsa CHATiksi kutsutusta syötävästä poliorokotteesta, jota annettiin noin miljoonalle ihmiselle Keski-Afrikassa 1950-luvun loppupuolella. Hooperin mukaan CHAT valmistettiin kasvattamalla sitä simpanssien munuaissoluissa ja että SIV olisi tarttunut rokotteen välityksellä ihmisiin muuttuen HIV-1:ksi. Vuonna 2000 yksi alkuperäisen rokotteen valmistajista, philadelphialainen Wistar Institute, löysi näytteen tästä poliorokotteesta, ja sen tutkimuksissa ei löytynyt merkkejä SI- tai HI-viruksista. Poliorokoteteorian uskottavuutta vähentää myös se, että ensimmäisiä HIV/AIDS-tapauksia on löydetty ajalta ennen kuin poliorokotetta ryhdyttiin antamaan. CDC on todennut, että näkemys, jonka mukaan HIV:n alkuperä olisi munuaissoluviljelmissä valmistetussa poliorokotteessa, on ”yksi monista todentamattomista hypoteeseista”.
AIDS-denialismi ja salaliittoteoriat > Salaliittoteoriat

On esitetty myös salaliittoteorioita, joiden mukaan HIV olisi ihmisen valmistama tauti. Yhdysvalloissa tehdyn mielipidetiedustelun mukaan merkittävä joukko afroamerikkalaisia uskoo, että HIV valmistettiin biologista sodankäyntiä varten ja sen tarkoituksena oli tuhota mustia ja homoseksuaaleja. On esitetty, että tämän takana olisi ollut Yhdysvaltain kansallinen ”Erikoissyöpävirusohjelma”, joka oli mahdollisesti tiedustelupalvelu CIA:n avustama. On esitetty myös, että virusta levitettiin, joko tahallisesti tai tahattomasti, isorokkorokotusohjelman välityksellä tai homoseksuaalisiin miehiin hepatiitti B -rokotteen rokotekokeilla. The Times esitti vuonna 1987 etusivullaan väitteen, jonka mukaan vuoden 1967 isorokkorokotuskampanja Afrikassa olisi levittänyt tautia nopeasti maailmanlaajuiseksi epidemiaksi. Artikkelin mukaan HIV-infektioiden erittäin nopea leviäminen ilmeni yhtä aikaa eri puolilla maapalloa ja vastasi täysin Maailman terveysjärjestö WHO:n isorokon vastaista rokotusohjelmaa Haitilla, Brasiliassa ja Afrikassa, jossa Zairessa eniten rokotuksia saaneena oli myös eniten HIV-tartuntoja. Artikkeli perustui pääosin yhden nimettömäksi jääneen WHO:n asiantuntijan lausuntoon. Tieto levisi nopeasti muihin kansainvälisiin medioihin."
Vaikka mitään näistä teorioista ei voida täydellisesti todistaa vääräksi, niiden tueksi esitetty todistusaineisto on huteraa ja jättää usein huomiotta SI- ja HI-virusten välisen yhteyden ja sen, että virusta on löydetty ihmisistä jo vuonna 1959. Teoriat eivät myöskään ota huomioon, ettei geeniteknologia ollut viruksen syntyaikoina niin kehittynyttä, että viruksia olisi pystytty ”valmistamaan”.
Tunnettuja HI-virukseen kuolleita

Tom Fogerty, muusikko
Michel Foucault, filosofi
John Holmes, näyttelijä
Eric Wright, räppäri
Rock Hudson, näyttelijä
Derek Jarman, elokuvaohjaaja
Robert Mapplethorpe, valokuvataiteilija
Freddie Mercury, Queen-yhtyeen laulaja
Klaus Nomi, laulaja
Anthony Perkins, näyttelijä
HI-viruksen elinkierto
Hoitamattoman HIV-tartunnan aikajana
Trigonostylopidae

| Trigonostylopidae |
| --- | --- |
 Trigonostylops wortmani
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  †Astrapotheria
Heimo::  †Trigonostylopidae  Ameghino, 1901
Suvut
 Katso teksti 
Infobox OKNimi-testi OK: 
Trigonostylopidae oli Astrapotheria-lahkoon kuulunut heimo. Tähän heimoon on aikaisemmin sijoitettu sukuja, joiden on myöhemmin ajateltu joko muodostavan oman lahkonsa tai kuuluvan lahkoon Litopterna. Ainoa heimoon varmasti kuuluva suku on Trigonostylops, joka eli paleoseenikaudelta eoseenikaudelle. Trigonostylops muistutti sukua Astrapotherium.
Eternals (elokuva)

| Eternals |
| --- | --- |

Ohjaaja:  Chloé Zhao
Käsikirjoittaja:   Chloé Zhao  Patrick Burleigh  Ryan Firpo  Kaz Firpo 
Tarina:   Ryan Firpo  Kaz Firpo 
Perustuu:  Jack Kirbyn sarjakuvaan Ikuiset
Tuottaja:   Kevin Feige  Nate Moore 
Säveltäjä:  Ramin Djawadi
Kuvaaja:  Ben Davis
Leikkaaja:   Craig Wood  Dylan Tichenor 
Pääosat:   Gemma Chan  Richard Madden  Kumail Nanjiani  Lia McHugh  Brian Tyree Henry  Lauren Ridloff  Barry Keoghan  Don Lee  Harish Patel  Kit Harington  Salma Hayek  Angelina Jolie 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2021-10-1818. lokakuuta 2021 (Los Angeles)  2021-11-33. marraskuuta 2021 (Suomi)  2021-11-55. marraskuuta 2021 (Yhdysvallat)  
Kesto:  157 minuuttia
Alkuperäiskieli:  englanti
Budjetti:  200 miljoonaa dollaria
Tuotto:  402 miljoonaa dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Eternals on vuonna 2021 ensi-iltansa saanut yhdysvaltalainen Marvel Comicsin sarjakuvissa esiintyvään ikuisten rotuun perustuva eeppinen supersankari- ja tieteisfantasiaelokuva. Se on Marvel Cinematic Universen (MCU) 26. elokuva ja neljännen vaiheen kolmas elokuva. Elokuvan on ohjannut Chloé Zhao, joka myös käsikirjoitti sen yhdessä Patrick Burleigh’n sekä Ryan ja Kaz Firpon kanssa. Elokuvan pääosissa ovat Gemma Chan, Richard Madden, Kumail Nanjiani, Lia McHugh, Brian Tyree Henry, Lauren Ridloff, Barry Keoghan, Don Lee, Harish Patel, Kit Harington, Salma Hayek ja Angelina Jolie. Elokuvassa ikuiset, Maassa vuosituhansia piileskelleet avaruusolennot, tulevat jälleen esiin suojellakseen Maata ja ihmiskuntaa deviaaneilta.
Marvel Studios aloitti ikuisista kertovan elokuvan kehitystyön huhtikuussa 2018 ja myöhemmin saman vuoden aikana Firpot palkattiin elokuvan käsikirjoittajiksi ja Zhao ohjaajaksi. Elokuvan näyttelijöiden valinta alkoi vuoden 2019 alussa. Osan heistä oli huhuttu jo huhtikuusta asti olevan mukana elokuvassa, kunnes heidät virallisesti vahvistettiin mukaan elokuvaan vuoden 2019 San Diego Comic-Con Internationalissa. Kuvaukset alkoivat heinäkuussa 2019 ja päättyivät helmikuussa 2020, sijoittuen Englannin Pinewood Studiosin tiloihin sekä Lontooseen ja Kanariansaarille. Tammikuussa 2021 Zhao paljasti olevansa myös elokuvan käsikirjoittaja, ja huhtikuussa myös Burleigh’n paljastettiin olleen myös mukana työstämässä käsikirjoitusta.
Eternals sai maailmanensi-iltansa Los Angelesissa 18. lokakuuta 2021. Elokuvateattereihin se ilmestyi Suomessa 3. marraskuuta 2021 ja Yhdysvalloissa 5. marraskuuta 2021. Elokuva sai sekalaisen vastaanoton. Kriitikot ylistivät elokuvan visuaalisia efektejä, mutta kritisoivat elokuvan kestoa sekä juonta.
Näyttelijät

| 0 | 1 | 2 |
| --- | --- | --- |
|  Gemma Chan  | … |  Sersi   |
|  Richard Madden  | … |  Ikaris   |
|  Kumail Nanjiani  | … |  Kingo   |
|  Lia McHugh  | … |  Sprite   |
|  Brian Tyree Henry  | … |  Phastos   |
|  Lauren Ridloff  | … |  Makkari   |
|  Barry Keoghan  | … |  Druig   |
|  Don Lee  | … |  Gilgamesh   |
|  Harish Patel  | … |  Karun Patel   |
|  Kit Harington  | … |  Dane Whitman   |
|  Salma Hayek  | … |  Ajak   |
|  Angelina Jolie  | … |  Thena   |
|  Bill Skarsgård  | … |  Kro (ääni)   |
|  Haaz Sleiman  | … |  Ben Stoss   |
|  Esai Daniel Cross  | … |  Jack Stoss   |
|  Zain Al Rafeea  | … |  mesopotamialainen poika   |
|  Ozer Ercan  | … |  babylonialainen salakuljettaja   |
|  David Kaye  | … |  Arishem Tuomari (ääni)   |
|  Harry Styles  | … |  Eros / Tähtikettu (cameo)   |
|  Patton Oswalt  | … |  Pip-peikko (ääni ja liikkeenkaappaus, cameo)   |
|  Mahershala Ali  | … |  Eric Brooks / Blade (ääni, kreditoimaton cameo)   |
Tuotanto > Kehitys

Huhtikuussa 2018 Marvel Studiosin johtaja Kevin Feige kertoi studion kehittävän aktiivisesti elokuvaa, joka perustuu ikuisten rodusta kertovaan Jack Kirbyn sarjakuvaan osana Marvel Cinematic Universen elokuvien neljättä vaihetta. Marvel oli etsinyt lukuisten ihmisten joukosta käsikirjoittajaa ja Sersin uskottiin olevan elokuvan päähenkilö. Kuukausi myöhemmin Marvel valitsi Ryan ja Kaz Firpon tekemään elokuvalle käsikirjoituksen, jonka tarinaan uskottiin sisältyvän rakkaustarina Sersin ja Ikariksen välillä. Kesäkuussa Feige sanoi Marvelin olevan kiinnostunut tavasta esittää ikuisten rotu ”scifi-troopin tapaisina muinaisina avaruusolentoina” sekä inspiraationa monille myyteille ja taruille Marvel Cinematic Universen historiassa.
Elokuun lopussa Marvel oli rajannut Eternalsin ohjaajaehdokkaat Chloé Zhaoon—joka oli ehdolla myös Black Widow’n (2021) ohjaajaksi—Nicole Kasselliin, Travis Knightiin sekä Cristina Gallegoon ja Ciro Guerraan. Zhao lähestyi Marvel Studiosia elokuvan tekemisestä, koska oli MCU:n fani. Hän halusi työskennellä studion kanssa tuodakseen mukaan oman maailmanrakentamistaitonsa, ja teki heihin vaikutuksen esitelmällä, johon esittelemällä visuaalista taidetta, jota Feige kuvaili kiehtovaksi. Zhao työskenteli vastaavan tuottajan Nate Mooren kanssa ideansa esittelemiseksi. Esitelmä sai Marvelin huolestumaan, että hän saattaisi lähteä työskentelemään toiseen suurten studioiden projektiin, mikä pakotti heidät kiirehtimään hänen varmistamisessaan ohjaajaksi. Syyskuussa Zhao palkattiin virallisesti ohjaajaksi. Zhao toivoi voivansa tehdä elokuvasta jopa laajemman kuin Avengers: Endgame (2019), mutta halusi sen myös olevan intiimi. Zhao kuvaili elokuvaa ”vaikutusten sulatusuuniksi”, johon kuuluivat Kirbyn alkuperäiset sarjakuvat, edelliset MCU-projektit, Zhaon fanitus MCU:ta kohtaan, sekä hänen rakkautensa tieteisfiktiota, fantasiaelokuvia ja mangaa kohtaan. Puhuessaan rakkaudestaan mangaa kohtaan, hän toivoi näiden vaikutusten luovan ”avioliiton Idän ja Lännen välille”.
Marvel piti Eternalsia Captain Marvelin (2019) ohella, ”täydellisenä siirtymänä” elokuvien seuraavaan vaiheeseen, ja se salli vstudion valita etnisesti monipuolisen ryhmän näyttelijöitä esittämään lukuisia ikuisten rodun edustajia. Helmikuussa 2019 Feige sanoi Marvelin olevan kiinnostunut hahmoista Kirbyn ”valtavan ja hämmästyttävän Eternals-eepoksessa, jonka tapahtumat ulottuvat kymmenien tuhansien vuosien taakse”, koska he halusivat ”alusta asti” luoda yhä kokonaisempia elokuvia kuten Guardians of the Galaxyn (2014) kohdalla, sen sijaan, että olisivat rakentaneet laajamittaista crossoveria kuten The Avengersin (2012) kohdalla; ja esitellä ”hahmoja, joista suurin maailman ihmisistä ei ole ikinä kuullutkaan”, niin kuin Galaksin Vartijoiden ja Kostajien kohdalla oli tehty.
Tuotanto > Esituotanto

Angelina Jolie osallistui maaliskuussa 2019 neuvotteluihin roolista elokuvassa, Kumail Nanjianin ja Don Leen tullessa valituiksi toistaiseksi tuntemattomiin rooleihin seuraavan kuukauden aikana. Toukokuussa Richard Madden osallistui neuvotteluihin Ikariksen roolista, ja seuraavan kuukauden aikana Salma Hayek osallistui neuvotteluihin toistaiseksi tuntemattomasta roolista. Heinäkuussa Variety raportoi Jolien, Maddenin ja Millie Bobby Brownin olevan valittu näyttelijöiksi elokuvaan. Brown itse kuitenkin kiisti väitteet siitä, että olisi mukana elokuvassa. Saman kuukauden aikana San Diego Comic-Con Internationalissa elokuva julkistettiin virallisesti ja elokuvan ensi-illan paljastettiin olevan 6. marraskuuta 2020. Lisäksi Jolien, Maddenin, Nanjianin ja Leen vahvistettiin näyttelevän Thenaa, Ikarista, Kingoa ja Gilgameshiä sekä Hayekin näyttelevän naispuolista versiota Ajakista. Lisäksi paljastettiin, että Brian Tyree Henry näyttelee Phastosta sekä Lauren Ridloff ja Lia McHugh naispuolisia versioita Makkarista ja Spritesta. Ridloff näyttelee samalla MCU:n ensimmäistä kuuroa supersankaria. Kevin Feige vahvisti myös, että yksi elokuvan hahmoista olisi HLBTQ-hahmo, jonka myöhemmin vahvistettiin olevan Phastos. Haaz Sleiman näyttelee Phastoksen aviomiestä ja heillä adoptoitu lapsi. Sleimanin mielestä oli ”tärkeää [elokuvalle] näyttää kuinka rakastava ja kaunis homopariskunnan perustama perhe voi olla”, eikä niinkään ”seksuaalinen tai kapinoiva” niin kuin aiemmat mediat ovat homopariskuntia kuvailleet. Feige sanoi suhteen olevan ”aina eräänlainen luontainen osa tarinaa” ja tunsi sen olevan erittäin hyvin tehty, Sleimanin kuvaillessa sitä ”huomaavaiseksi” kuvaukseksi. Joidenkin sukupuolien seksuaalisuuksien ja etnisyyksien eroaminen sarjakuvaversioista oli osa Mooren alkuperäistä suunnitelmaa, Zhaon viedessä ajatusta yhä pidemmälle, ja näyttelijävalintojen vaikuttaessa myös asiaan.
Tuotanto > Kuvaukset

Elokuvan kuvaukset alkoivat heinäkuussa 2019 Pinewood Studiosin tiloissa Buckinghamshiressa, Englannissa. Neljässä aiemmassa MCU-elokuvassa kuvaajana toimineen Ben Davis paljastettiin toimivan myös Eternalsin kuvaajana. Seuraavan kuukauden aikana Gemma Chan ja Barry Keoghan olivat neuvotteluissa näyttelijäkaartiin liittymisestä. Chan näytteli aiemmin Minn-Ervaa Captain Marvelissa, mutta häntä kaavailtiin näyttelemään Eternalsissa aivan uutta hahmoa. Elokuussa 2019 D23 Expo -messuilla Chanin ja Keoghanin vahvistettiin näyttelevän Sersiä ja Druigia ja Kit Haringtonin paljastettiin näyttelevän Dane Whitmania. Marraskuussa elokuvaa kuvattiin Kanariansaarilla. Kuvausryhmä jouduttiin myöhemmin evakuoimaan Fuerteventuralta, kun sieltä löytyi Natsi-Saksalle kuuluneen tukikohdan jäänteistä peräisin oleva räjähde. Tammikuun 2020 alussa elokuvaa kuvattiin myös Lontoossa Oxfordin yliopiston luonnontieteellisessä museossa sekä Hampsteadin nummeilla. Kuvaukset päättyivät 4. helmikuuta 2020.
Tuotanto > Jälkituotanto

Maaliskuussa 2020, Scanline VFX, yksi elokuvan visuaalisia efektejä työstävistä yhtiöistä vahvisti, että elokuvan jälkituotantoa oli jatkettu etänä koronaviruspandemian vuoksi. Huhtikuun alussa Disney siirsi monien elokuvien ensi-iltoja, Eternalsin ensi-illan siirtyessä helmikuulle 2021. Syyskuussa ensi-iltaa siirrettiin jälleen, tällä kertaa marraskuulle 2021.
Tammikuussa 2021 Zhao paljasti osallistuneensa myös elokuvan käsikirjoittamiseen, mutta virallisia krediittejä ei ollut vielä päivitetty. Lisäkuvauksia tehtiin Los Angelesissa. Dylan Tichenor ja Craig Wood toimivat elokuvan leikkaajina. Tichenor sanoi Zhaon yleensä hoitavan elokuviensa leikkauksen itse ja että hänellä on ”vahvoja mielipiteitä”, mutta Eternalsin tuotannon koon sekä Nomadlandin palkintokauden vuoksi hän jätti leikkauksen tällä kertaa Tichenorille ja Woodille. Tichenor lisäsi, että Zhao kunnioitti heidän leikkauskokemustaan ja että he saisivat tehdä ensimmäisen versionsa ilman hänen osallistumistaan. He myöhemmin alkoivat muokata elokuvaa Zhaolta saadun palautteen perusteella ja huhtikuussa 2021 leikkaustyö oli yhä kesken. Zhao kuitenkin sanoi kuun lopussa elokuvan käsittelyn olevan viimeisillään. Jashaun St. Johnin paljastettiin myös näyttelevän elokuvassa, näyteltyään aiemmin Zhaon ensimmäisessä kokopitkässä elokuvassa Songs My Brothers Taught Me (2015). Patrick Burleigh’n paljastettiin osallistuneen käsikirjoittamiseen, mutta elokuvan lopullisia krediittejä ei ollut vielä määritelty.
Toukokuussa Harish Patelin paljastettiin näyttelevän elokuvassa. Kuun lopussa julkaistiin elokuvan ensimmäinen teaser-traileri ja virallinen teatterijuliste, jolloin paljastettiin että Zhao ja Burleigh ovat kreditoitu elokuvan käsikirjoittajiksi, Ryan ja Matthew K. Firpon saadessa krediitit elokuvan tarinasta. Lisäksi Gil Birminghamin paljastettiin näyttelevän elokuvassa. Heinäkuussa 2021 Writers Guild of America West ilmoitti elokuvan lopulliset käsikirjoituskrediitit: Ryan ja Kaz Firpo saivat krediitin myös käsikirjoituksesta yhdessä Zhaon ja Burleigh’n kanssa.
Musiikki

Ramin Djawadi sävelsi elokuvan musiikin, tehden Eternalsista toisen MCU-elokuvan, jonka hän on säveltänyt, Iron Manin (2008) jälkeen. Kaksi elokuvan soundtrackin kappaleista, ”Across the Oceans of Time” ja ”Eternals Theme”, julkaistiin singleinä 22. lokakuuta 2021, ja koko albumi julkaistiin 3. marraskuuta.
Julkaisu

Eternals sai ensiesityksensä Los Angelesissa 18. lokakuuta 2021, ja se esitettiin myös Rooman elokuvajuhlilla 24. lokakuuta 2021. Teatteriensi-iltansa elokuva sai ensi-iltansa Suomessa 3. marraskuuta 2021 ja Yhdysvalloissa 5. marraskuuta 2021. Aiemmin suunnitellut ensi-iltapäivämäärät olivat 6. marraskuuta 2020 ja 12. helmikuuta 2021, mutta ensi-iltaa siirrettiin kahdesti koronaviruspandemian vuoksi.
Toukokuussa 2021 Kiinan valtionmediaraportti jätti Eternalsin ja Shang-Chi and the Legend of the Ten Ringsin pois omasta tulevien MCU-elokuvien luettelostaan, minkä Variety epäili tukevan huhuja siitä, ettei näitä elokuvia julkaistaisi Kiinassa lainkaan – etenkin kun Zhaosta oli tullut Nomadlandin johdosta saamiensa Oscar-palkintojen takia Kiinassa ”odottamaton persona non grata”.
Arvosteluja

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
Episodi Niklas Tirkkonen: 
Helsingin Sanomat Jussi Ahlroth: 
Hufvudstadsbladet Martina Moliis-Mellberg: 
Toisto.net Joonatan Itkonen:
Tulevaisuus

Lokakuussa 2021 Zhao sanoi olevansa avoin jatko-osan tekemiselle. Seuraavan kuukauden aikana Kaz ja Ryan Firpo ilmaisivat halunsa tehdä Disney+:aan esiosasarjan, jossa jokainen jakso kertoisi eri ikuisesta eri aikakauteen sijoittuvan tarinan, kuten Thenasta muinaisessa Kreikassa, tai Kingosta 1890-luvun Mumbaissa. Heitä kiinnosti myös Dane Whitmanin tarinan jatkaminen sekä ikuisten ja celestiaalien välisestä kohtaamisesta kertominen. Chan sanoi tammikuussa 2022, että tulisi palaamaan tulevaisuudessa Sersin näyttelijäksi. Heinäkuussa, kun Feigeltä kysyttiin Stylesin tulevaisuudesta, hän kertoi Marvel Studiosin haluavan innolla jatkaa Eroksen ja Pipin tarinaa osana MCU:n kosmisempi tarinoita. Kuukausi myöhemmin, Oswalt sanoi Marvel Studiosin vahvistaneen hänelle jatko-osan olevan kehitteillä ja että Zhao palaisi ohjaajaksi. Lokakuussa, Moore sanoi Marvelin aikovan tuoda ikuiset esiintymään MCU:ssa vielä tulevaisuudessa. Nanjiani sanoi seuraavan kuukauden aikana, ettei ollut tietoinen jatko-osa, ja uskoi Oswaltin ymmärtäneen väärin, mutta ilmaisi halunsa palata Kingon rooliin. Joulukuussa, Don Leen lahjakkuustoimisto antoi ymmärtää, että hän palaisi vielä näyttelemään Gilgameshiä. Helmikuussa 2023, Oswalt tarkensi lausuntojaan, ja sanoi, ettei jatko-osa ollut vielä tekeillä, ja että häntä oli johdettu harhaan. Heinäkuussa 2024, Feige sanoi, ettei Marvelilla ollut tällä hetkellä suunnitelmia tehdä jatko-osaa.
Huomioita

↑  Kuvailtu elokuvassa Avengers: Endgame (2019).
↑  Elokuvassa Captain America: Brave New World (2025) paljastui myöhemmin, että tämä malmi oli adamantiumia.
↑  Paljastettu Eric Brooksin / Bladen ääneksi.
Aiheesta muualla

Eternals Internet Movie Databasessa (englanniksi)
Elokuvan traileri YouTubessa (englanniksi)
Ohjaaja Chloé Zhao vuoden 2019 San Diego Comic-Con Internationalissa.
Feige, Zhao ja Eternalsin näyttelijät vuoden 2019 San Diego Comic-Con Internationalissa.
Brennan Othmann

| Brennan Othmann |
| --- | --- |
 Othmann vuonna 2022.
Henkilötiedot
Syntynyt: 5. tammikuuta 2003 (ikä 21) Pickering, Ontario
Kansalaisuus:   Kanada
Jääkiekkoilija
Pelipaikka:  vasen laitahyökkääjä
Maila:  vasen
Pituus:  183 cm
Paino:  84 kg
Seura
Seura:  New York Rangers
Sarja:  NHL
Pelaajaura
Pääsarjaura:  2024–
NHL-varaus:  16. varaus, 2021 New York Rangers
Brennan Othmann (s. 5. tammikuuta 2003 Pickering, Ontario, Kanada) on kanadalainen jääkiekkoilija. Hänen pelipaikkansa on vasen laitahyökkääjä ja hän laukoo vasemmalta. Othmann edustaa NHL-joukkue New York Rangersia.
Ennen NHL-uraansa Othmann pelasi OHL-juniorisarjassa Flint Firebirdsin ja Peterborough Petesin joukkueissa. New York Rangers varasi hänet ensimmäisellä kierroksella 16. varausvuorolla vuoden 2021 NHL:n varaustilaisuudessa. Othmann on pelannut kolme NHL:n runkosarjan ottelua ilman tehopisteitä. Hän kuului Kanadan joukkueeseen alle 20-vuotiaiden MM-kilpailuissa vuosina 2022 ja 2023. Uran tilastot päivitetty kauden 2023–2024 jälkeen.
Maveric Lamoureux

| Maveric Lamoureux> Henkilötiedot |
| --- | --- |
Syntynyt: 13. tammikuuta 2004 (ikä 20) Laval, Quebec
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  198 cm
Paino:  89 kg
Seura
Seura:  Utah Hockey Club
Sarja:  NHL
Pelaajaura
Pääsarjaura:  2024–
NHL-varaus:  29. varaus, 2022 Arizona Coyotes
Maveric Lamoureux (s. 13. tammikuuta 2004 Laval, Quebec, Kanada) on kanadalainen jääkiekkoilija. Hänen pelipaikkansa on puolustaja ja hän laukoo oikealta. Lamoureux edustaa NHL-joukkue Utah Hockey Clubia.
Ennen NHL-uraansa Lamoureux pelasi QMJHL-juniorisarjassa Drummondville Voltigeursin joukkueessa. Arizona Coyotes varasi hänet ensimmäisellä kierroksella 29. varausvuorolla vuoden 2022 NHL:n varaustilaisuudessa. Lamoureux on pelannut yhden NHL:n runkosarjan ottelun ilman tehopisteitä lokakuuhun 2024 mennessä.
Vilppulan kirkko

| Vilppulan kirkko |
| --- | --- |
 Kirkko vuonna 2018.
Sijainti:  Riihikankaantie 14, Vilppula, Mänttä-Vilppula
Seurakunta:  Mänttä-Vilppulan seurakunta
Rakentamisvuosi:  1891-1900
Suunnittelija:  Georg Schreck
Materiaali:  puu
Istumapaikkoja:  700
Lisää rakennusartikkeleitaArkkitehtuurin teemasivulla
Vilppulan kirkko on vuonna 1900 valmistunut arkkitehti Georg Schreckin suunnittelema puinen päätytornillinen pitkäkirkko Mänttä-Vilppulan Vilppulassa. Kirkon ikkunoissa on vaikutteita gotiikasta ja kirkkosalin penkeissä jugendista, kirkkotekstiilit on suunnitellut taiteilija Tellervo Strömmer. Kirkkoa on korjattu 1914, 1929, 1954 ja 2023. Kirkon yhteydessä on Vilppulan hautausmaa. Kirkossa on tilaa noin 700 hengelle. Alttaritaulun Vapahtaja palestiinalaisen vuoristomaiseman keskellä on maalannut Pekka Halonen 1914, kuori-ikkunassa on lasimaalaus Alfa ja Omega.
Vilppulan hautausmaa

Vilppulan vuonna 1894 käyttöön otettu hautausmaa on kirkon ympärillä.
Vilppulan hautausmaa > Hautamuistomerkkejä

| Julkinen teos | Paikka | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- |
| E. W. Lybeckin hautamuistomerkki  | (karttalinkki likimääräinen) | 62.0146°N, 24.484°E | Koivisto, EinoEino Koivisto | 1976 |  |  |
| G. A. ja Alice Serlachiuksen kaksoismuotokuvareliefi lähde? |  | 62.0148°N, 24.4841°E | Wikström, EmilEmil Wikström | 1912 |  |  |
| Wladimir ja Thyra Jurveliuksen hautamuistomerkki lähde? |  | 62.0146°N, 24.4839°E | Wikström, EmilEmil Wikström | 1905-1907 |  |  |
Kuvagalleria

Kirkon pääty
Kirkko talviasussa
Hautausmaan aluetta
Sankarihaudat
Aiheesta muualla

Kuvia tai muita tiedostoja aiheesta Vilppulan kirkko Wikimedia Commonsissa